[{"text_idx": "#000002", "text": "\u201cBeth yn union yw\u2019r 10 Mewn Bws \u2018ma\u201d medd chi."}, {"text_idx": "#000005", "text": "Yn o\u0302l Trac, dyma oedd y briff cafodd y cantorion."}, {"text_idx": "#000006", "text": "Gofynnwyd iddynt gysylltu a\u0302\u2019u gwreiddiau cerddorol ac ail dadansoddi cerddoriaeth draddodiadol Cymru mewn ffordd sy\u2019n berthnasol iddyn nhw, ac i gynulleidfaoedd cyfoes\u201d\nAngharad Jenkins, Swyddog Prosiect Trac."}, {"text_idx": "#000008", "text": "Y llais a glywch ar ddechrau\u2019r albwm yw llais bachgen ifanc Gwilym Bowen Rhys o Fethel, Caernarfon. Aelod o fand poblogaidd iawn yng Nghymru y Bandana sy\u2019n canu pop/roc. Mae o hefyd yn aelod o\u2019r band gwerin amgen, Plu, gyda\u2019i ddwy chwaer."}, {"text_idx": "#000012", "text": "Merch o Bontiets yn wreiddiol yng Nghwm Gwendraeth, sydd bellach yn byw yng Nghaernarfon. Mae hi\u2019n chwarae\u2019r ffidil, ac astudiodd y feiolin glasurol ym Mhrifysgol Bangor. Yn ei amser sba\u0302r mae\u2019n diddori yn gwrando ar gerddoriaeth gwerin ac yn chwarae gyda\u2019r band Them Lovely Boys."}, {"text_idx": "#000018", "text": "Reit ma\u2019 gynnon ni gerddorfa o dalent uchod, ond mae \u2018na un offeryn neu arbenigwr offeryn penodol a hanfodol arall i\u2019w gyflwyno, sef Leon ar y drymiau sy\u2019n byw yn Abertawe."}, {"text_idx": "#000019", "text": "Mae ef \u2018up there\u2019 fel petai efo\u2019r pobl fawr ma\u2019, ac wedi chwarae mewn nifer o leoliadau adnabyddus gyda rhai o artistiaid mwyaf blaenllaw, megis Alexandra Burke a Steps."}, {"text_idx": "#000020", "text": "Pethau Leon, ydy cyfuno soul, indi a roc, mae o hefyd yn chwarae i fand llwyddiannus o\u2019r enw The Provocateurs, a chwaraeodd yng ngherddorfa Jazz cenedlaethol Ieuenctid Cymru."}, {"text_idx": "#000022", "text": "Enillodd albwm diweddaraf Lleuwen wobr Cerddoriaeth Cymru, enw\u2019r albwm oedd Tan, ac os nad ydych wedi ei chlywed, gwrandewch arni hi dach chi, maen dda iawn, iawn! Mae hefyd yn canu ambell i ga\u0302n yn Llydaweg, mae\u2019r rheiny yn werth ei chlywed hefyd, yn enwedig Ar Golou\u0300 Bev a enillodd wobr Liet Rhyngwladol yn Gijon."}, {"text_idx": "#000025", "text": "Gwrandewais ar yr albwm yn gyntaf, cyn darllen am yr artistiaid a oedd yn brofiad gwahanol i\u2019r eilwaith wedi i mi ddarllen am y 10. Mwynheais yn arw gwrando ar yr albwm, a gwrando ar ddylanwad y 10 ar ei gilydd wrth greu synau gwerinol traddodiadol a naws cyfoes."}, {"text_idx": "#000026", "text": "Credaf fod dewis Gwilym Bowen i ganu\u2019r ga\u0302n Bachgen Ifanc Ydwyf ar ddechrau\u2019r albwm yn hynod grefftus. O bosib yn gyd digwyddiad, ond crefftus oedd dewis bachgen yn ei ugeiniau cynnar, sy\u2019n chwarae mewn band roc a phop, sy\u2019n profi\u2019r geiriau\u2019r ga\u0302n Bachgen Ifanc Ydwyf wrth iddo fyw ei fywyd byrlymus a chyffrous yn y coleg, fel aelod o fand sy\u2019n teithio o amgylch Cymru yn mercheta (posib ddim, ond siw\u0302r o fod). Fy mhwynt yma ydy, trwy ddewis Gwilym Bowen i ganu\u2019r ga\u0302n werin draddodiadol hon, maen nhw wedi llwyddo i\u2019w foderneiddio a\u2019i wneud yn gyfoes heb fawr o ymdrech, gan fod y geiriau (er bod bywyd bechgyn ifanc wedi newid yn aruthrol ers i\u2019r ga\u0302n cael ei gyfansoddi tro cyntaf) dal yn berthnasol. Hoffais y naws offerynnol a sw\u0302n Ffrengig yn y ga\u0302n hefyd, a oedd yn creu bwrlwm a direidi gwerinol."}, {"text_idx": "#000028", "text": "Yng nghanol yr albwm, clywir talentau\u2019r delynores Gwen Mairi a llais hyfryd (eto rwy\u2019n dyfalu) Huw Evans, yn y ga\u0302n Blodyn Aberdyfi. Clywir sw\u0302n y feiolin yn toddi a chydweithio yn dda gyda\u2019r delyn. Mae\u2019r ga\u0302n hon yn dangos beth sy\u2019n bosib, wrth ddod a\u0302 chantorion a cherddorion o gefndiroedd cerddorol gwahanol ynghyd."}, {"text_idx": "#000029", "text": "Rwy\u2019n hoff iawn o\u2019r trac nesaf ar yr albwm, Calennig. Ca\u0302n werinol a naws cyfoes iawn yw hon, clywir llais Gwilym fel bardd o\u2019r canol oesoedd yn rapio\u2019r geiriau i sw\u0302n gita\u0302r a drymiau Leon Ruscitto. Ceir sw\u0302n ffidil yn cicio mewn bob yn hyn a hyn, ffliwt a sielo gan greu\u2019r rhamant ar sw\u0302n dramatig byrlymus sydd ynghlwm a\u2019r traddodiad gwerinol Cymreig."}, {"text_idx": "#000030", "text": "Gan barhau i chwarae\u2019r em o ddyfalu, credaf mai\u2019r ga\u0302n anoddaf i\u2019w ddehongli oedd Alawon fy Ngwlad. Dyfalaf mai Mari Morgan sy\u2019n canu, ond fod gan Craig Chapman ddylanwad go gryf ar y trac, oherwydd clywir synau unigryw iawn. Dechreuai\u2019r ga\u0302n gyda sw\u0302n gita\u0302r eithaf spooky, ond mae\u2019r sw\u0302n yn tyfu i greu synau y buasech yn ei glywed mewn ffilm arswyd neu yn y gofod, am ryw reswm mae\u2019r sw\u0302n yn fy atgoffa o Midsomer Murders neu Jonathan Creek."}, {"text_idx": "#000032", "text": "Gorffennir y albwm gyda Y Gaseg Ddu, efo\u2019r holl aelodau yn canu mewn un co\u0302r alaw werin."}, {"text_idx": "#000033", "text": "Fy marn, gwych! Rwyf wedi mwynhau gwrando ar yr albwm yn fawr iawn, ac i fod yn hollol onest ni fuaswn yn dewis gwrando ar gerddoriaeth gwerin fel arfer, ond bwriad Trac oedd dod a\u0302 cherddorion gwerin, roc a phop a mwy ynghyd i greu albwm cyfoes o gerddoriaeth gwerin draddodiadol, ac maen nhw\u2019n sicr wedi llwyddo, da iawn Trac a da iawn 10 Mewn Bws."}, {"text_idx": "#000036", "text": "Roedd y rhaglen yn gyflwyniad da i gerddoriaeth pop a roc yn yr iaith Gymraeg \u2013 a phopeth mewn hanner awr yn unig."}, {"text_idx": "#000038", "text": "Unrhyw meddyliau am y rhaglen?"}, {"text_idx": "#000039", "text": "(Ar hyn o bryd mae trafodaeth fywiog ar Y Twll am ryddhau\u2019r hen stwff o Recordiau Sain hefyd.)"}, {"text_idx": "#000044", "text": "Ers hynny mae\u2019r proffil y DJ, cloddiwr a chasglwr finyl proffesiynol wedi tyfu mwy trwy gigs DJ o gwmpas y byd, gan gynnwys yn diweddar Cock Diesel yn ei Manceinion brodorol a Gw\u0302yl y Dyn Gwyrdd (un thema, beiciau modur yn unig; dychmyga delweddau, clipiau a cha\u0302n ar o\u0302l ca\u0302n \u2013 rockabilly a genres gwahanol \u2013 tan y bore gynnar)."}, {"text_idx": "#000046", "text": "Yn o\u0302l yr albymau Welsh Rare Beat, crynhowyd gyda Gruff Rhys a Dom Thomas, mae diddordeb Andy Votel yn eithaf penodol, sef stwff o\u2019r 60au a 70au gyda churiadau caled a seiniau lounge a seicadelig. Mae cynyrchiadau Hefin Elis a\u2019r solos gita\u0302r anhygoel yn ymddangos yn aml. Dim corau wrth gwrs, dim Dafydd Iwan a dim byd ar o\u0302l tua 1975. Does dim gymaint o bwysigrwydd yn yr eiriau \u2013 iddo fe. Mae elfen o kitsch ffactor yn yr atyniad \u2013 cerddoriaeth rhyfedd i ffans Serge Gainsbourg a David Axelrod."}, {"text_idx": "#000047", "text": "Roedd y project a\u2019r safbwynt yma yn bwysig i\u2019n diwydiant recordiau. Dylen ni gwerthfawrogi ein cerddoriaeth brodorol lot mwy (gweler sgwrs ar maes-e o 2004) a dylai\u2019r cwmni\u0308au sylweddoli\u2019r cyfleoedd rhyngwladol yn yr o\u0302l-gatalog. Ond, tua chwech mlynedd ar o\u0302l rhyddhad yr albwm cyntaf, dyw\u2019r diwydiant recordiau ddim wedi manteisio arno fe."}, {"text_idx": "#000049", "text": "Beth am gopi digidol o Teulu Yncl Sam, albwm cyntaf Caryl Parry Jones a Sioned Mair ac eraill dan yr enw Sidan? Ond does dim so\u0302n am yr albwm ar iTunes, eMusic, Spotify a\u2019r gwasanaethau eraill, dim ond y traciau o\u2019r albymau Welsh Rare Beat a rhai o gasgliadau Sain. Yr unig opsiynau yw eBay/ar-lein a gwerthiannau car boot, yn yr ardal Prestatyn efallai."}, {"text_idx": "#000051", "text": "Beth am Chwyldro, project Hefin Elis gan gynnwys canu gan Meinir Ffransis, Eleri Llwyd ac eraill? Doedden nhw ddim ar Welsh Rare Beat ond ymgeisydd bosib i unrhyw casgliad dychmygol yn y dyfodol. Mae dim ond un trac ar iTunes. Mae\u2019r teulu Meinir wedi rhannu\u2019r MP3s ond mae pobol eisiau prynu\u2019r stwff hefyd."}, {"text_idx": "#000054", "text": "Dyw pawb ddim yn gallu ffonio Dyl Mei i ofyn os oes gyda fe LP sbar, dw i\u2019n siarad am adlewyrchu diwylliant Cymraeg i\u2019r byd (ac yn wneud arian ychwanegol tu fas o freindaliadau PRS)."}, {"text_idx": "#000055", "text": "Beth am yr hawliau? Roedd y cytundebau gydag artistiaid yn y 60au a 70au yn wahanol. Wel, os mae rhywun yn gallu trefnu\u2019r hawliau ar gyfer Welsh Rare Beat dylai fe bod yn bosib gyda\u2019r hen gatalog. (Os mae trosglwyddiad i ddigidol yn anodd beth am ofyn y BBC am gopi o archif digidol nhw? Dim ond syniad.)"}, {"text_idx": "#000056", "text": "Yn y cyfamser rydyn ni\u2019n dilyn safbwynt Votel achos mae Welsh Rare Beat yn bron canonaidd fel canllaw i\u2019r cerddoriaeth. Prin iawn ydy\u2019r cyfle i glywed y math o beth yma ar Radio 4 ac mae wastad yn ddiddorol i glywed safbwynt rhywun tu allan i\u2019r byd Cymraeg. Gobeithio bydd y triniaeth yn dda ar y rhaglen, er dyw y teitl Free Wales Harmony a rhai o dermau lletchwith yn y disgrifiad isod ddim. Ond o leiaf dydyn ni ddim yn dod o wlad gydag enw fel Hwngari \u2013 cerddoriaeth anhygoel ond beth oedd teitl Votel? Well Hung."}, {"text_idx": "#000061", "text": "DIWEDDARIAD 18/06/2011: yn o\u0302l sgwrs ar Twitter, mae tyllau yn y darpariaeth o gatalog Meic Stevens hefyd (ffeindiwyd ar o\u0302l 3 Lle):"}, {"text_idx": "#000063", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000066", "text": "BTS yn dod a'u themau tywyll i bop De Corea"}, {"text_idx": "#000073", "text": "Dinas y digwyddiadau - dinas di enaid"}, {"text_idx": "#000074", "text": "Cynlluniau gwenwynig canol Caerdydd: mae dinas well yn bosibl"}]